شەفەق
نیوز/ محمد بوخاری سەرۆک نەیجیریا کوشیان ٧٦ کەس راگەیان هەنای بەلەمیان لە ویلایەت
ئەنامبرا نقوم بویە.
راپۆرتەیلیگ وتن ئەو بەلەمە ک لە چەم نێجەر نقوم
بویە، نزیکەی ٨٥ کەس لەناوی بوینە، و باریگ زیاتر لە بەش خوەی هەڵگردیە.
نویسینگەی سەرۆک نەیجیریا لە بەیاننامەیگ وت:
ئەو بەلەمە ک ٨٥ کەس لەلای کەمەو لەناوی بوینە، مەزەنە هەس دویای لافاوەیل ناوچەی ئوگبارۆ
لە ویلایەت ئەنامبرا نقوم بویە.
وەگورەی فرانس پڕس، بوخاری لە بەیاننامەگەی داوای
ئارامی ئەرا مردگەیل گشتی، و سەڵامەتی ئەرا گشتی و خیزانەیل قوربانیەیل ئی رویداوە
خوازیە.
جی باسە ک ٢٩ لە ٣٦ ویلایەت نەیجیری لافاوەیل
گەورەیگ وەخوەیان دوینن، و ئەنامبرا یەکیگە لەو ویلایەتەیلە ک لە سەرتای وەرز واران
کەفتیەسە وەر لافاوەیل سەختیگ.
